ওয়েস্ট ইন্ডিজ ক্রিকেট দল
১৮৯০-এর দশকে ওয়েস্ট ইন্ডিজ ক্রিকেট দলের প্রতিষ্ঠা হয়েছিল বলে ধারণা করা হয়। তখন তারা সফরকারী ইংল্যান্ড ক্রিকেট দলের বিপক্ষে প্রথম মাঠে খেলতে নামে। ১৯২৬ সালে ক্রিকেটের আন্তর্জাতিক নিয়ন্ত্রক সংস্থা ইম্পেরিয়াল ক্রিকেট কনফারেন্সে ওয়েস্ট ইন্ডিজ ক্রিকেট বোর্ড বা ডব্লিউআইসিবি যোগদান করে। এরপরই তারা আনুষ্ঠানিকভাবে প্রথম আন্তর্জাতিক খেলায় অংশগ্রহণ করে। ১৯২৮ সালে ওয়েস্ট ইন্ডিজ ক্রিকেট দল ৪র্থ টেস্টখেলুড়ে দলের মর্যাদা লাভ করে।
মার্কিন যুক্তরাষ্ট্র জাতীয় ক্রিকেট দল
মার্কিন যুক্তরাষ্ট্র জাতীয় ক্রিকেট দল আন্তর্জাতিক ক্রিকেটে মার্কিন যুক্তরাষ্ট্রের প্রতিনিধিত্বকারী জাতীয় ক্রিকেট দল। ১৯৬৫ সালে দলটি আন্তর্জাতিক ক্রিকেট কাউন্সিলের সহযোগী সদস্য পদ লাভ করে। দলটি ইউনাইটেড স্টেটস অব আমেরিকা ক্রিকেট অ্যাসোসিয়েশন (ইউএসএসিএ) কর্তৃক পরিচালিত হচ্ছে। কিন্তু আইসিসি’র নতুন গঠনতন্ত্রের ফলে সংস্থার সদস্যপদ বাতিল করা হয়। পরবর্তীতে ১ এপ্রিল, ২০০৮ তারিখে গঠনতন্ত্র সংশোধনের ফলে প্রয়োজনীয় শর্ত অনুসরণ করায় এর সদস্যপদ বহাল রাখা হয়। এরফলে সংস্থাটি ওয়েস্ট ইন্ডিজ ক্রিকেট বোর্ডের তত্ত্বাবধানে চলে যায় ও আইসিসি দলটির প্রত্যাবর্তনকে স্বাগতঃ জানায়।